
SERVICIUL PLANIFICARE URBANĂ

Nr.U92009-000784/08.07.2009

REFERAT

privind aprobarea Planului Urbanistic de Detaliu “Piata Flavia”, 
Str. Paul Constantinescu, nr. 25, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr.U92009 - 000784/03.03.2009 cu completarile ulterioare, privind aprobarea Planului Urbanistic de Detaliu “Piata Flavia”, str. Paul Constantinescu nr. 25, Timişoara;

Având în vedere prevederile Certificatului de Urbanism nr. 5268/11.08.2008;

In baza raportului de avizare nr. 01/PV - 08.07.2009, favorabil al Comisiei Tehnice de Amenajare a Teritoriului şi Urbanism;

Intrucat documentatia PUD „Piata Flavia" str. Paul Constantinescu nr. 25, Timişoara, a fost afisata pe site-ul oficial al Primariei Municipiului Timisoara incepand cu luna iulie 2009 si nu au fost solicitari privind organizarea unei dezbateri publice, consideram ca nu necesita dezbatere publica, intrucat se propune reglementarea urbanistica a situatiei existente si reabilitarea pietei existente;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Piata Flavia”, str. Paul Constantinescu nr. 25, Timişoara;
            Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

            Documentaţia Plan Urbanistic de Detaliu “Piata Flavia”, str. Paul Constantinescu nr. 25, Timişoara, a fost elaborată de proiectantul BIA ANTON ZEGREA, proiect nr. 04/2007-UAT, la cererea beneficiarului SC FLAVIA SRL.
Terenul studiat în cadrul Planului Urbanistic de Detaliu “Piata Flavia”, str. Paul Constantinescu nr. 25, Timişoara este situat în intravilanul municipiului Timişoara, în partea de sud - vest a oraşului, in UTR 52, fiind delimitat la nord-vest un teren proprietatea Primariei Municipiului Timisoara (Piata Aurora), sud-vest de strada Paul Constantinescu, la sud-est de strada Talangii si la est de strada Lacului.
Conform PUG Timişoara, aprobat cu H.C.L. 157/2002 şi prelungit cu H.C.L. 139/2007 si în conformitate cu  PUZ "Vasia Vasilescu (Paul Constantinescu) – Lacului " – Timişoara aprobat cu H.C.L. 184 din 29.07.2003, pentru acest amplasament a fost stabilita funcţiunea de zona pentru comert si prestari servicii.

Prin prezentul Plan Urbanistic de Detaliu “Piata Flavia”, str. Paul Constantinescu nr. 25,  Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat, în suprafaţă totală de 18.398 mp, este inscris in CF nr. 402970, Timisoara (provenita din conversia de pe hartie a CF nr. 100832), avand nr. top 26950/1/2; 26950/1/1/1/1/1-2; 439/1/1; 440/1; 441/1/1/3/1/3, teren cu casa P+1E si anexa, fiind proprietatea societatii SC FLAVIA SRL.   
Prin documentatia Plan Urbanistic de Detaliu “Piata Flavia”, str. Paul Constantinescu nr. 25, Timisoara, se propune reamenajarea, modernizarea pietei existente si legalizarea functiunii desfasurate.

Accesul auto pentru parcajele din incinta parcelei (cu posibilitate de întoarcere pe parcelă) se va face conform avizului Comisiei de Circulaţie nr. TH2007-005236/ 27.03.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.
Indicii propuşi prin documentaţie:

POT max = 50 % - pentru constructii inchise
POT max = 70 % - pentru constructii deschise

CUT max = 2
Regim maxim de inaltime – P+2E
Spatii verzi min 5%

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Piata Flavia”, str. Paul Constantinescu nr. 25, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.

Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

